Toshkent shahrining O‘zbekiston shohko‘chasi bilan Beshyog‘och ko‘chalari kesishgan chorraha qayta ochildi. 25 yanvar kuni bu yerda yo‘lning qarama-qarshi qatnov qismlarini ajratib turuvchi to‘siq olib tashlandi. To‘siqlar joyi asfalt qoplamasi bilan qoplangan. Ayni vaqtda chorrahaning barcha yo‘nalishi bo‘yicha avtomobil harakatlariga ruxsat berilgan. Ta’kidlash joizki, so‘nggi 3-4 oy mobaynida Toshkentning avval yopilgan qator ko‘chalari va chorrahalarida avtotransport harakatlari qayta tiklanmoqa.